Document ID: 32006R0965

KOMISIJAS REGULA (EK) Nr. 965/2006
(2006. gada 29. jūnijs),
ar kuru groza Regulu (EK) Nr. 327/98, ar ko atver konkrētas tarifa kvotas rīsu un šķelto rīsu importam, kā arī paredz šo kvotu pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1), un jo īpaši tās 10. panta 2. punktu un 11. panta 4. punktu,
tā kā:
(1)
Nolīgumā, kas vēstuļu apmaiņas veidā noslēgts starp Eiropas Kopienu un Taizemes Karalisti atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam, par koncesiju izmaiņām Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību grafikos sakarā ar šo valstu pievienošanos Eiropas Savienībai (2) un kas apstiprināts ar Padomes Lēmumu 2006/324/EK (3), ir paredzēts palielināt ikgadējo kopējo tarifa kvotu ar nulles muitas nodokļa likmi daļēji slīpētiem vai slīpētiem rīsiem ar KN kodu 1006 30 attiecībā uz 25 516 tonnām rīsu no jebkuras izcelsmes vietas un attiecībā uz 1 200 tonnām rīsu ar Taizemes izcelsmi. Tajā arī paredzēts atvērt jaunu ikgadējo tarifa kvotu ar nulles muitas nodokļa likmi 31 788 tonnām šķelto rīsu ar KN kodu 1006 40 no jebkuras izcelsmes vietas.
(2)
Turklāt minētajā nolīgumā paredzēts atvērt jaunas kvotas ar muitas nodokli 15 %, kas piemērojams jebkurai izcelsmes vietai, respektīvi 7 tonnām nelobītu rīsu ar KN kodu 1006 10 un 1 634 tonnām lobītu rīsu ar KN kodu 1006 20.
(3)
Vienkāršošanas labad un ņemot vērā nelielo apjomu 7 tonnu kvotai nelobītiem rīsiem, šī tarifa kvota ir jāpārvalda saskaņā ar noteikumiem Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (4).
(4)
Kvota 20 000 tonnām lobīto rīsu ar KN kodu 1006 20 ar nodokļa likmi EUR 88 par tonnu, kas paredzēta Komisijas Regulas (EK) Nr. 327/98 (5) 1. pantā, ir novecojusi sakarā ar grozījumiem muitas nodokļos, kas piemērojami lobīto rīsu ievedumiem saskaņā ar Regulas (EK) Nr. 1785/2003 11.a pantu. Attiecīgi šī kvota ir jāatceļ.
(5)
Lai netraucētu Kopienā ražoto rīsu ierasto tirdzniecību, ir jāparedz kvotu atvēršana tādā veidā, lai ievedumi vieglāk iekļautos Kopienas tirgū. Jo īpaši gadījumos, kad samazinājuma procentu piemērošana noved pie atļauju izsniegšanas par daudzumiem, kas mazāki par 20 tonnām un ko dalībvalstis piešķir izlozes veidā, ir jāparedz, ka valstu kompetentās iestādes veic atlikušo daudzumu pārdali nolūkā maksimāli izmantot kvotu un izvairīties no ļoti mazu daudzumu piešķiršanas. Šo pašu iemeslu dēļ pārdalīšana ir jāparedz arī gadījumos, kad sakarā ar samazinājuma procentu piemērošanu nav iespējams izveidot 20 tonnu partiju.
(6)
Lai nodrošinātu šo kvotu labu pārvaldību, ir jānosaka pienākums ievedumiem pievienot izcelsmes sertifikātu, ja kvota ir atvērta kādai konkrētai valstij, kā arī jānoteic, ka minētās valsts izdota izvešanas atļauja nav nepieciešama.
(7)
Tādēļ attiecīgi jāgroza Regula (EK) Nr. 327/98.
(8)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 327/98 groza šādi:
1)
Regulas 1. pantu aizstāj ar šādu tekstu:
“1. pants
1. Katru gadu 1. janvārī atver šādas vispārējās gada importa tarifu kvotas:
a)
63 000 tonnas pilnīgi slīpētu vai daļēji slīpētu rīsu ar KN kodu 1006 30, piemērojot nulles muitas nodokļa likmi;
b)
1 634 tonnas lobītu rīsu ar KN kodu 1006 20, piemērojot muitas nodokļa likmi 15 % ad valorem;
c)
100 000 tonnas šķeltu rīsu ar KN kodu 1006 40 00, piemērojot samazinājumu 30,77 % muitas nodokļa likmei, kas noteikta Padomes Regulas (EK) Nr. 1785/2003 11.d pantā (6);
d)
40 216 tonnas pilnīgi slīpētu vai daļēji slīpētu rīsu ar KN kodu 1006 30, piemērojot nulles muitas nodokļa likmi;
e)
31 788 tonnas šķeltu rīsu ar KN kodu 1006 40 00, piemērojot nulles muitas nodokļa likmi.
Šīs kvotas pārvalda saskaņā ar šo regulu, un tās iedala pēc izcelsmes valsts un pēc kvotas periodiem saskaņā ar IX pielikumu. Tomēr attiecībā uz 2006. gadu tās ir sadalītas saskaņā ar X pielikumu.
2. Katru gadu 1. janvārī ar kārtas numuru 09.0083 atver gada tarifa kvotu 7 tonnas nelobītu rīsu ar KN kodu 1006 10, piemērojot muitas nodokļa likmi 15 % ad valorem.
Šo kvotu pārvalda Komisija saskaņā ar Komisijas Regulas (EEK) Nr. 2454/93 (7) 308.a līdz 308.c pantu.
2)
Regulas 3. pantā tekstu “1. panta 1. punkta a), b) un c) apakšpunkts” aizstāj ar tekstu “1. panta 1. punkta a) un c) apakšpunkts”.
3)
Regulas 4. pantu groza šādi:
a)
panta 2. punkta trešajā ievilkumā tekstu “1. panta 1. punkta c) apakšpunktā” aizstāj ar tekstu “1. panta 1. punkta c) un e) apakšpunktā”;
b)
panta 4. punktu papildina ar šādu e) apakšpunktu:
“e)
saistībā ar kvotu, kas minēta 1. panta 1. punkta e) apakšpunktā, norāda vienu no tiem ierakstiem, kas minēti XI pielikumā.”;
c)
panta 5. punktā trešo ievilkumu aizstāj ar šādu tekstu:
“-
ja nav prasīta izvešanas atļauja, pieprasītāji var iesniegt tikai vienu pieteikumu, nepārsniedzot maksimālo daudzumu, kāds paredzēts attiecībā uz katru kvotas daļu un kārtas numuru.”
4)
Regulas 5. panta 3. punktu aizstāj ar šādu punktu:
“3. Ja šā panta 2. punkta pirmajā ievilkumā minētās samazināšanas rezultātā viens vai vairāki daudzumi ir mazāki par 20 tonnām uz pieteikumu, dalībvalsts šo daudzumu kopumu sadala izlozes kārtībā, izlozējot 20 tonnu partijas, kurām pievienots vienādās daļās sadalīts atlikušais daudzums.
Tomēr gadījumos, kad, pat pievienojot daudzumus, kas mazāki par 20 tonnām, nav iespējams izveidot 20 tonnu partiju, dalībvalsts atlikušo daudzumu piešķir, sadalot to vienlīdzīgi starp tiem uzņēmējiem, kuru atļaujā ir 20 tonnas vai vairāk.”
5)
Regulas 6. panta 1. punkta pirmajā daļā vārdus “5. panta 2. punkts” aizstāj ar vārdiem “5. panta 2. un 3. punkts”.
6)
Regulas 7. pantu groza šādi:
a)
minētā panta 4. punktu aizstāj ar šādu punktu:
“4. Atkāpjoties no Komisijas Regulas (EK) Nr. 1342/2003 (8) 6. panta 1. punkta un piemērojot Komisijas Regulas (EK) Nr. 1291/2000 (9) 23. panta 2. punktu, ievešanas atļaujas lobītiem, slīpētiem vai daļēji slīpētiem rīsiem ir derīgas no to faktiskās izdošanas dienas līdz trešā mēneša beigām pēc tās.
Tomēr ievešanas atļauju derīguma termiņš nedrīkst pārsniegt izsniegšanas gada 31. decembri.
b)
pantu papildina ar šādu 5. punktu:
“5. Saskaņā ar kvotām, kas minētas 1. panta 1. punktā, produktus var laist brīvā apgrozībā Kopienā, uzrādot izcelsmes sertifikātu, kuru izdevušas attiecīgo valstu kompetentās iestādes saskaņā ar Komisijas Regulas (EEK) Nr. 2454/93 47. pantu.
Tomēr tām minēto kvotu daļām, kas attiecas uz valstīm, attiecībā uz kurām izvešanas atļauja ir obligāta saskaņā ar šīs regulas 3. pantu, vai tām daļām, attiecībā uz kurām kā izcelsmes vieta ir norādīts “visas valstis”, izcelsmes sertifikāts nav vajadzīgs.”
7)
Regulas VI pielikumu aizstāj ar šīs regulas I pielikuma tekstu.
8)
Regulas IX un X pielikumu aizstāj ar šīs regulas II pielikuma tekstu.
9)
Šīs regulas III pielikuma tekstu pievieno kā XI pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2006. gada 1. jūlija, izņemot 1. panta 6. punktu, ko piemēro no 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 29. jūnijā

Labels: 3
17
5
15